Pakuotės lapelis: informacija vartotojui

Noxafil 100 mg skrandyje neirios tabletės

Pozakonazolas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums

svarbi informacija.

- Neišmeskite šio lapelio, nes vėl gali prireikti jį perskaityti.

- Jeigu kiltų daugiau klausimų, kreipkitės į gydytoją, vaistininką arba slaugytoją.

- Šis vaistas skirtas tik Jums, todėl kitiems žmonėms jo duoti negalima. Vaistas gali jiems

pakenkti (net tiems, kurių ligos požymiai yra tokie patys kaip Jūsų).

- Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į

gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Noxafil ir kam jis vartojamas

2. Kas žinotina prieš vartojant Noxafil

3. Kaip vartoti Noxafil

4. Galimas šalutinis poveikis

5. Kaip laikyti Noxafil

6. Pakuotės turinys ir kita informacija

1. Kas yra Noxafil ir kam jis vartojamas

Noxafil sudėtyje yra vaistinės medžiagos, vadinamos pozakonazolu. Jis priklauso vaistų grupei,

vadinamai priešgrybeliniais vaistais. Jis vartojamas įvairioms grybelių sukeltoms infekcinėms ligoms

gydyti ar jų profilaktikai.

Šis vaistas veikia naikindamas kai kuriuos infekcinę ligą galinčius sukelti grybelius arba stabdo jų

augimą.

Jeigu kiti priešgrybeliniai vaistai buvo neveiksmingi arba Jūs turėjote jų vartojimą nutraukti,

suaugusiems pacientams Noxafil gali būti vartojamas gydyti šias grybelines infekcines ligas:

- Aspergillus genties grybelių sukeltos infekcijos, kurių neveikė gydymas priešgrybeliniais

vaistais amfotericinu B ar itrakonazolu, arba jeigu gydymą šiais vaistais reikėjo nutraukti;

- Fusarium genties grybelių sukeltos infekcijos, kurių neveikė gydymas amfotericinu B, arba

jeigu gydymą amfotericinu B reikėjo nutraukti;

- būkles chromoblastomikozę ir micetomą sukeliančių grybelių infekcijos, kurių neveikė

gydymas itrakonazolu, arba jeigu gydymą itrakonazolu reikėjo nutraukti;

- Coccidioides genties grybelių sukeltos infekcijos, kurių neveikė gydymas amfotericinu B,

itrakonazolu, flukonazolu ar šių vaistų deriniu arba jeigu gydymą šiais vaistais reikėjo nutraukti.

Be to, šį vaistą galima vartoti grybelių sukeliamos infekcinės ligos profilaktikai suaugusiems

pacientams, kuriems yra iškilęs didelis pavojus susirgti grybelių sukeliama infekcine liga, būtent:

 pacientai, kurių imuninė sistema yra nusilpusi dėl ūminės mieloleukemijos (ŪML) arba

mielodisplazinio sindromo (MDS) gydymui taikomos chemoterapijos;

 pacientai, kuriems po kaulų čiulpų kamieninių ląstelių persodinimo (KKLT, angl. HSCT)

taikoma didelių dozių imunosupresinė terapija.

2. Kas žinotina prieš vartojant Noxafil

Noxafil vartoti negalima:

 jeigu yra alergija pozakonazolui arba bet kuriai pagalbinei šio vaisto medžiagai (jos išvardytos

6 skyriuje);

84

 jeigu vartojate terfenadino, astemizolo, cisaprido, pimozido, halofantrino, chinidino, vaistų,

kurių sudėtyje yra skalsių alkaloidų, pavyzdžiui, ergotamino ar dihidroergotamino, arba

„statinų“, pavyzdžiui, simvastatino, atorvastatino arba lovastatino.

Jeigu bet kuri iš aukščiau paminėtų sąlygų Jums tinka, Noxafil nevartokite. Jeigu abejojate, pasitarkite

su gydytoju arba vaistininku, prieš pradėdami vartoti Noxafil.

Daugiau informacijos apie kitus vaistus, kurie gali sąveikauti su Noxafil, rasite skyrelyje „Kiti vaistai

ir Noxafil”.

Įspėjimai ir atsargumo priemonės

Prieš pradėdami vartoti Noxafil, pasitarkite su gydytoju, vaistininku arba slaugytoju, jeigu:

 kada nors buvo alerginė reakcija į kitą priešgrybelinį vaistą, tokį kaip ketokonazolas,

flukonazolas, itrakonazolas ar vorikonazolas;

 yra ar buvo kepenų veiklos sutrikimų. Šio vaisto vartojimo metu Jums gali prireikti atlikti

specialių kraujo tyrimų;

 Jūs pradėjote stipriai viduriuoti arba vemti, nes tai gali sumažinti šio vaisto realųjį

veiksmingumą;

 Jūsų elektrokardiogramoje (EKG) yra pakitimų, rodančių ilgu QT intervalu vadinamą sutrikimą;

 yra širdies raumens silpnumas ar širdies nepakankamumas;

 širdies ritmas yra labai retas;

 širdies ritmas yra sutrikęs;

 yra bet kokie kalio, magnio ar kalcio koncentracijos kraujyje sutrikimai;

 Jūs vartojate vinkristino, vinblastino ir kitų vadinamųjų „vinka alkaloidų“ (vėžiui gydyti

skiriamų vaistų).

Jeigu bet kuri iš aukščiau paminėtų sąlygų Jums tinka arba jeigu abejojate, pasitarkite su gydytoju,

vaistininku arba slaugytoju, prieš pradėdami vartoti Noxafil.

Jeigu Noxafil vartojimo metu pasireiškia sunkus viduriavimas ar vėmimas (pykinimas), nedelsdami

pasitarkite su savo gydytoju, vaistininku arba slaugytoja, nes tai gali sutrukdyti vaistui tinkamai veikti.

Daugiau informacijos rasite 4 skyriuje.

Vartojimas vaikams

Noxafil negalima vartoti vaikams (17 metų amžiaus ir jaunesniems).

Kiti vaistai ir Noxafil

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui

arba vaistininkui.

Nevartokite Noxafil, jeigu vartojate bet kurio iš šių vaistų:

 terfenadino (juo gydomos alergijos);

 astemizolo (juo gydomos alergijos);

 cisaprido (juo gydomi skrandžio sutrikimai);

 pimozido (juo gydomi Tourette sutrikimo simptomai ir psichikos ligos);

 halofantrino (juo gydoma maliarija);

 chinidino (juo gydomi širdies ritmo sutrikimai).

Noxafil gali didinti žemiau išvardintų vaistų kiekį kraujyje, o dėl to gali smarkiai sutrikti širdies

ritmas:

 migrenai gydyti skirto vaisto, kurio sudėtyje yra skalsių alkaloidų, tokių kaip ergotaminas ar

dihidroergotaminas. Noxafil gali didinti šių vaistų kiekį kraujyje, dėl ko Jūsų rankų ar kojų

pirštų kraujotaka gali stipriai pablogėti bei atsirasti jų pažaida;

 vadinamųjų statinų, tokių kaip simvastatinas, atorvastatinas ar lovastatinas, vartojamų dideliam

cholesterolio kiekiui kraujyje mažinti.

85

Jeigu bet kuri iš aukščiau paminėtų sąlygų Jums tinka, nevartokite Noxafil. Jeigu abejojate, pasitarkite

su gydytoju, vaistininku arba slaugytoju, prieš pradėdami vartoti šį vaistą.

Kiti vaistai

Peržiūrėkite pirmiau išvardytų vaistų, kurių negalima vartoti gydymo Noxafil metu, sąrašą. Be

aukščiau išvardytų vaistų, yra ir kitų vaistų, kurių keliamas širdies ritmo sutrikimų pavojus gali būti

didesnis, kai jie vartojami kartu su Noxafil. Prašome įsitikinti, kad savo gydytojui pasakėte apie visus

Jūsų vartojamus vaistus (receptinius ar įsigyjamus be recepto).

Kai kurie vaistai gali didinti Noxafil šalutinio poveikio riziką, padidindami Noxafil kiekį Jūsų

kraujyje.

Žemiau išvardinti vaistai gali sumažinti Noxafil veiksmingumą, sumažindami Noxafil kiekį Jūsų

kraujyje:

 rifabutinas ir rifampicinas (jais gydomos tam tikros infekcinės ligos). Jeigu jau vartojate

rifabutiną, reikia stebėti kraujo ląstelių kiekį ir galimą rifabutino šalutinį poveikį;

 kai kurie vaistai traukuliams gydyti ar išvengti, pavyzdžiui, fenitoinas, karbamazepinas,

fenobarbitalis ar primidonas;

 efavirenzas ir fosamprenaviras, vartojami ŽIV infekcijos gydymui.

Noxafil galėtų didinti kai kurių kitų vaistų šalutinio poveikio pavojų, didindamas tų vaistų kiekį

kraujyje. Tokie vaistai yra:

 vinkristinas, vinblastinas ir kiti vinka alkaloidų dariniai (jais gydoma vėžio liga),

 ciklosporinas (vartojamas po organų persodinimo operacijos ar jos metu),

 takrolimuzas ir sirolimuzas (vartojami po organų persodinimo operacijos ar jos metu),

 rifabutinas (juo gydomos tam tikros infekcinės ligos),

 ŽIV ligos gydymui vartojami vaistai, vadinami proteazės inhibitoriais (įskaitant lopinavirą ir

atazanavirą, kurie skiriami su ritonaviru),

 midazolamas, triazolamas, alprazolamas ar kiti benzodiazepinai (vartojami kaip raminamieji ar

raumenis atpalaiduojantys vaistai),

 diltiazemas, verapamilis, nifedipinas, nizoldipinas ir kai kurie kiti, kalcio kanalų blokatoriais

vadinami vaistai (jais gydomas padidėjęs kraujospūdis),

 digoksinas (juo gydomas širdies nepakankamumas),

 glipizidas ar kiti sulfonilurėjos preparatai (jais mažinamas padidėjęs cukraus kiekis kraujyje).

Jeigu bet kuri iš aukščiau paminėtų sąlygų Jums tinka arba abejojate, pasitarkite su gydytoju arba

vaistininku, prieš pradėdami vartoti šį vaistą.

Nėštumas ir žindymo laikotarpis

Prieš pradedant vartoti Noxafil, pasakykite savo gydytojui, jei esate ar manote, kad esate nėščia.

Jeigu esate nėščia, nevartokite Noxafil, nebent tai daryti nurodė Jūsų gydytojas.

Jeigu esate vaisinga moteris, tai vartodama Noxafil turite naudotis veiksmingu kontracepcijos metodu.

Jeigu pastojote vartodama Noxafil, nedelsdama kreipkitės į savo gydytoją.

Vartodama Noxafil nežindykite. To reikia, nes šiek tiek vaisto gali patekti į motinos pieną.

Vairavimas ir mechanizmų valdymas

Jūs galite jausti galvos svaigimą, mieguistumą ar neryškiai matyti, o tai gali paveikti Jūsų gebėjimą

vairuoti ar valdyti mechanizmus. Jeigu taip nutiktų, nevairuokite ir nevaldykite mechanizmų bei

kreipkitės į savo gydytoją.

86

3. Kaip vartoti Noxafil

Noxafil tablečių nekeiskite Noxafil geriamąja suspensija (ir atvirkščiai), prieš tai nepasitarę su

gydytoju arba vaistininku, nes tokiu atveju veiksmingumas gali būti nepakankamas, o nepageidaujamų

reakcijų pavojus - didesnis.

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į

gydytoją arba vaistininką.

Kiek vartoti

Įprastas dozavimas yra toks: pirmąją gydymo parą gerkite du kartus po 300 mg (po tris tabletes po

100 mg), vėliau - 300 mg (tris tabletes po 100 mg) vieną kartą per parą.

Gydymo trukmė gali priklausyti nuo infekcijos, kuria sergate, tipo ir gali būti Jūsų gydytojo parinkta

Jums individualiai. Nesirinkite savo dozės pats bei nekeiskite gydymo savarankiškai, nepasitarę su

savo gydytoju.

Šio vaisto vartojimas

 Tabletę nurykite nepažeistą, užsigerdami vandeniu.

 Tabletės netraiškykite, nekramtykite ar netirpinkite.

 Tabletes galite nuryti valgio metu arba nevalgius.

Ką daryti pavartojus per didelę Noxafil dozę?

Jeigu manote, kad išgėrėte per daug vaisto, nedelsdamas kreipkitės į savo gydytoją ar sveikatos

priežiūros specialistą.

Pamiršus pavartoti Noxafil

 Pamiršę išgerti dozę, tabletes išgerkite iškart apie tai prisiminę.

 Vis dėlto jeigu kitos dozės gėrimo laikas jau arti, pamirštąją dozę praleiskite ir toliau vaistą

vartokite, kaip buvote įpratę.

 Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba

slaugytoją.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkus šalutinis poveikis

Pastebėję bet kurį iš šių sunkių šalutinių poveikių, nedelsdami kreipkitės į gydytoją, vaistininką

arba slaugytoją, nes Jums gali prireikti skubios medicininės pagalbos:

 pykinimas ar vėmimas (šleikštulys ar vėmimas), viduriavimas;

 kepenų sutrikimų požymiai, tokie kaip odos ar akių baltymų pageltimas, neįprastai tamsus

šlapimas ar blyškios išmatos, pykinimas be priežasties, virškinimo sutrikimai, apetito

praradimas arba neįprastas nuovargis ar silpnumas, kepenų fermentų kiekio padidėjimas,

nustatomas atlikus Jūsų kraujo tyrimus;

 alerginė reakcija.

Kiti šalutiniai poveikiai

Pastebėję bet kurį iš žemiau išvardintų šalutinių poveikių, pasakykite savo gydytojui, vaistininkui arba

slaugytojui.

87

Dažnas (gali pasireikšti mažiau kaip 1 iš 10 pacientų):

 kraujo tyrimu nustatomas druskų kiekio kraujyje pokytis, kurio požymiai gali būti sumišimas ar

silpnumas;

 neįprasti odos jutimai, įskaitant tirpimą, dilgsėjimą, niežėjimą, šliaužiojimo oda pojūtį, badymą

ar deginimą;

 galvos skausmas;

 mažas kalio kiekis, nustatomas kraujo tyrimu;

 mažas magnio kiekis, nustatomas kraujo tyrimu;

 kraujospūdžio padidėjimas;

 apetito netekimas, pilvo skausmas ar nevirškinimas, vėjavimas, burnos sausmė, skonio jutimo

pokyčiai;

 rėmuo (deginimo pojūtis krūtinėje, kylantis iki gerklės);

 mažas tam tikrų baltųjų kraujo kūnelių, vadinamų neutrofilais, kiekis (neutropenija), o tai gali

padidinti imlumą infekcijoms ir nustatoma kraujo tyrimu;

 karščiavimas;

 silpnumas, svaigulys, nuovargis ar mieguistumas;

 išbėrimas;

 niežėjimas;

 vidurių užkietėjimas;

 nemalonus pojūtis išangėje.

Nedažnas (gali pasireikšti mažiau kaip 1 iš 100 pacientų):

 anemija, kurios požymiai yra galvos skausmai, nuovargio ar svaigulio jutimas, dusulys ar

pablyškimas bei mažas hemoglobino kiekis, nustatomas kraujo tyrimu;

 mažas kraujo plokštelių kiekis kraujyje (trombocitopenija), nustatomas kraujo tyrimu, o tai gali

sukelti kraujavimą;

 mažas tam tikrų baltųjų kraujo ląstelių, vadinamų leukocitais, kiekis kraujyje (leukopenija),

nustatomas kraujo tyrimu, galintis padidinti imlumą infekcijoms;

 didelis tam tikrų baltųjų kraujo ląstelių, vadinamų eozinofilais, kiekis kraujyje (eozinofilija), o

tai gali nutikti esant uždegimui;

 kraujagyslių uždegimas;

 širdies ritmo sutrikimai;

 traukuliai (konvulsijos);

 nervų pažaida (neuropatija);

 nereguliarus širdies plakimas, matomas elektrokardiogramoje (EKG), širdies plakimo jutimas,

greitas ar lėtas širdies plakimas, padidėjęs ar sumažėjęs kraujospūdis;

 sumažėjęs kraujospūdis;

 kasos uždegimas (pankreatitas), galintis sukelti stiprų pilvo skausmą;

 nutrūkęs deguonies tiekimas į blužnį (blužnies infarktas), galintis sukelti stiprų pilvo skausmą;

 sunkūs inkstų sutrikimai, kurių požymiai gali būti šlapimo kiekio padidėjimas ar sumažėjimas,

ar šlapimo spalvos pakitimas;

 didelis kreatinino kiekis kraujyje, nustatomas kraujo tyrimu;

 kosulys, žagsulys;

 kraujavimas iš nosies;

 stiprus aštrus skausmas kvėpuojant (pleuros skausmas);

 limfmazgių patinimas (limfadenopatija);

 susilpnėjęs lytėjimo pojūtis, ypač odoje;

 drebulys;

 didelis ar mažas cukraus kiekis kraujyje;

 neryškus matymas, jautrumas šviesai;

 plaukų nuslinkimas (alopecija);

 burnos opelės;

 drebėjimas, bloga bendra savijauta;

 skausmas, nugaros ar sprando skausmas, rankų ar kojų skausmas;

88

 skysčių susilaikymas (edema);

 menstruacijų sutrikimas (nenormalus kraujavimas iš makšties);

 negalėjimas užmigti (nemiga);

 negalėjimas visiškai ar iš dalies kalbėti;

 burnos patinimas;

 nenormalūs sapnai ar negalėjimas užmigti;

 koordinacijos ar pusiausvyros sutrikimai;

 gleivinių uždegimas;

 nosies užgulimas;

 pasunkėjęs kvėpavimas;

 nemalonus pojūtis krūtinėje;

 pilvo pūtimo jausmas;

 lengvas ar sunkus pykinimas, vėmimas, diegliai ar viduriavimas, įprastai sukeltas viruso, pilvo

skausmas;

 raugėjimas;

 nervingumas.

Retas (gali pasireikšti mažiau kaip 1 iš 1000 pacientų):

 plaučių uždegimas, kurio požymiai yra dusulys ir skreplių spalvos pakitimas);

 aukštas kraujospūdis plaučių arterijoje (plautinė hipertenzija), galintis labai pakenkti Jūsų

plaučiams ir širdžiai;

 kraujo sutrikimai, tokie kaip neįprastas kraujo krešėjimas ar pailgėjęs kraujavimo laikas;

 sunkios alerginės reakcijos, įskaitant išplitusį pūslinį išbėrimą ar odos lupimąsi;

 psichikos sutrikimai, tokie kaip neegzistuojančių balsų girdėjimas arba daiktų matymas;

 alpulys;

 mąstymo ar kalbėjimo sutrikimai, nevalingi trūkčiojantys judesiai, ypač rankų;

 insultas, kurio požymiai yra skausmas, silpnumas, nutirpimas ar dilgsėjimas galūnėse;

 nepermatomas arba tamsus taškas Jūsų regėjimo lauke;

 širdies nepakankamumas ar širdies priepuolis, dėl kurio širdis galėtų nustoti plakusi ir ištikti

mirtis, širdies ritmo sutrikimai su staigia mirtimi;

 kraujo krešuliai kojose (giliųjų venų trombozė), kurios požymiai yra stiprus kojų skausmas arba

sutinimas;

 kraujo krešuliai plaučiuose (plaučių embolija), kurios požymiai yra dusulys ar skausmas

kvėpuojant;

 kraujavimas į skrandį ar žarnyną, kurio požymiai yra vėmimas krauju ar kraujas išmatose;

 žarnyno užsikimšimas (žarnų obstrukcija), ypač klubinės žarnos. Šis užsikimšimas sustabdo

žarnyno turinio slinkimą į storąjį žarnyną, todėl pučia vidurius, vemiama, užkietėja viduriai,

prarandamas apetitas, atsiranda spazmų;

 hemolizinis ureminis sindromas, kurio metu suyra raudonosios kraujo ląstelės (įvyksta

hemolizė) su arba be inkstų veiklos sutrikimo;

 pancitopenija – kraujo tyrimu nustatomas mažas visų kraujo ląstelių kiekis (raudonųjų kraujo

ląstelių, baltųjų kraujo ląstelių ir kraujo plokštelių);

 odos spalva dideliame plote tampa tamsiai raudonos spalvos (trombozinė trombocitopeninė

purpura);

 veido ar liežuvio patinimas;

 depresija;

 dvejinimasis akyse;

 krūties skausmas;

 antinksčių veiklos sutrikimas, galintis sukelti silpnumą, nuovargį, apetito netekimą, odos

spalvos pokyčius;

 posmegeninės liaukos (hipofizės) veiklos sutrikimas, dėl kurio gali sumažėti kai kurių hormonų,

lemiančių vyrų ir moterų lytinių organų veiklą, kiekis kraujyje;

 klausos sutrikimai.

89

Be to, kai kurie Noxafil vartoję pacientai pranešė, kad jautėsi sumišę, tačiau šio reiškinio dažnis nėra

žinomas.

Pastebėję bet kurį iš aukščiau išvardintų šalutinių poveikių, pasakykite gydytojui, vaistininkui arba

slaugytojui.

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui,

vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi

V priede nurodyta nacionaline pranešimo sistema. Pranešdami apie šalutinį poveikį galite mums padėti

gauti daugiau informacijos apie šio vaisto saugumą.

5. Kaip laikyti Noxafil

 Šį vaistą laikykite vaikams nepastebimoje ir nepasiekiamoje vietoje.

 Ant lizdinės plokštelės po „EXP“ nurodytam tinkamumo laikui pasibaigus, šio vaisto vartoti

negalima. Vaistas tinkamas vartoti iki paskutinės nurodyto mėnesio dienos.

 Šiam vaistui specialių laikymo sąlygų nereikia.

 Vaistų negalima išmesti į kanalizaciją arba su buitinėmis atliekomis. Kaip išmesti nereikalingus

vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Noxafil sudėtis

Veiklioji Noxafil medžiaga yra pozakonazolas. Kiekvienoje tabletėje yra 100 mg pozakonazolo.

Pagalbinės medžiagos yra hipromeliozės acetatas sukcinatas, mikrokristalinė celiuliozė,

hidroksipropilceliuliozė (E463), silicio dioksidas dantims, kroskarmeliozės natrio druska, magnio

stearatas, polivinilo alkoholis, makrogolis 3350, titano dioksidas (E171), talkas ir geltonasis geležies

oksidas (E172).

Noxafil išvaizda ir kiekis pakuotėje

Geltonos, plėvele dengtos, kapsulės formos tabletės, kurių vienoje pusėje yra įspaudas „100“, Noxafil

skrandyje neirios tabletės yra supakuotos į kartono dėžutes sudėtose lizdinėse plokštelėse po 24 (2x12)

arba 96 (8x12) tabletes.

Gali būti tiekiamos ne visų dydžių pakuotės.

Registruotojas ir gamintojas

Registruotojas

Merck Sharp & Dohme B.V.

Waarderweg 39

2031 BN Haarlem

Nyderlandai

Gamintojas

SP Labo N.V.

Industriepark 30

B-2220 Heist-op-den-Berg

Belgija

Jeigu apie šį vaistą norite sužinoti daugiau, kreipkitės į vietinį registruotojo atstovą.

90

België/Belgique/Belgien

MSD Belgium BVBA/SPRL

Tél/Tel : 0800 38 693 (+32 (0)2 776 62 11)

dpoc\_belux@merck.com

Lietuva

UAB Merck Sharp & Dohme

Tel. + 370 5 278 02 47

msd\_lietuva@merck.com

България

Мерк Шарп и Доум България ЕООД

Тел.: +359 2 819 3737

info-msdbg@merck.com

Luxembourg/Luxemburg

MSD Belgium BVBA/SPRL

Tél/Tel : +32 (0)2 776 62 11

dpoc\_belux@merck.com

Česká republika

Merck Sharp & Dohme s.r.o.

Tel: +420 233 010 111

dpoc\_czechslovak@merck.com

Magyarország

MSD Pharma Hungary Kft.

Tel.: +36 1 888 5300

hungary\_msd@merck.com

Danmark

MSD Danmark ApS

Tlf: + 45 44 82 4000

dkmail@merck.com

Malta

Merck Sharp & Dohme Cyprus Limited

Tel.: 8007 4433 (+356 99917558)

malta\_info@merck.com

Deutschland

MSD SHARP & DOHME GMBH

Tel: 0800 673 673 673 (+ 49 (0) 89 4561 2612)

e-mail@msd.de

Nederland

Merck Sharp & Dohme BV

Tel: 0800 9999000 (+31 23 5153153)

medicalinfo.nl@merck.com

Eesti

Merck Sharp & Dohme OÜ

Tel.: + 372 6144 200

msdeesti@merck.com

Norge

MSD (Norge) AS

Tlf: +47 32 20 73 00

msdnorge@msd.no

Ελλάδα

MSD Α.Φ.Β.Ε.Ε.

Τηλ: +30 210 98 97 300

dpoc\_greece@merck.com

Österreich

Merck Sharp & Dohme Ges.m.b.H.

Tel: +43 (0) 1 26 044

msd-medizin@merck.com

España

Merck Sharp & Dohme de España, S.A.

Tel: +34 91 321 06 00

msd\_info@merck.com

Polska

MSD Polska Sp. z o.o.

Tel.: +48 22 549 51 00

msdpolska@merck.com

France

MSD France

Tél. +33 (0) 1 80 46 40 40

Portugal

Merck Sharp & Dohme, Lda

Tel: +351 21 446 5700

clic@merck.com

Hrvatska

Merck Sharp & Dohme d.o.o.

Tel: + 385 1 6611 333

croatia\_info@merck.com

România

Merck Sharp & Dohme Romania S.R.L.

Tel.: + 40 21 529 2900

msdromania@merck.com

Ireland

Merck Sharp & Dohme Ireland (Human Health)

Limited

Tel: +353 (0)1 2998700

medinfo\_ireland@merck.com

Slovenija

Merck Sharp & Dohme, inovativna zdravila

d.o.o.

Tel: +386 1 5204 201

msd.slovenia@merck.com

91

Ísland

Vistor hf.

Sími: + 354 535 7000

Slovenská republika

Merck Sharp & Dohme, s. r. o.

Tel: +421 2 58282010

dpoc\_czechslovak@merck.com

Italia

MSD Italia S.r.l.

Tel: +39 06 361911

medicalinformation.it@merck.com

Suomi/Finland

MSD Finland Oy

Puh/Tel: +358 (0)9 804 650

info@msd.fi

Κύπρος

Merck Sharp & Dohme Cyprus Limited

Τηλ.: 800 00 673 (+357 22866700)

cyprus\_info@merck.com

Sverige

Merck Sharp & Dohme (Sweden) AB

Tel: +46 77 5700488

medicinskinfo@merck.com

Latvija

SIA Merck Sharp & Dohme Latvija

Tel: + 371-67364224

msd\_lv@merck.com

United Kingdom

Merck Sharp & Dohme Limited

Tel: +44 (0) 1992 467272

medicalinformationuk@merck.com

Šis pakuotės lapelis paskutinį kartą peržiūrėtas

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje

http://www.ema.europa.eu.